Pielikums Nr.4

# Sasaiste ar citiem plānošanas dokumentiem

Enerģētikas pamatnostādnes ir saistītas ES un nacionālā līmeņa politiskās plānošanas dokumentiem, no kuriem aktuālākie nacionālā līmenī ir: „Latvijas Ilgtspējīgas attīstības stratēģija līdz 2030.gadam”, Latvijas nacionālā reformu programma „ES 2020”stratēģijas īstenošanai, „Latvijas Nacionālais attīstības plāns 2014.-2020.gadam” un „Latvijas Enerģētikas ilgtermiņa stratēģija 2030 – konkurētspējīga enerģētika sabiedrībai”. Tāpat, atsevišķi Pamatnostādņu politikas mērķi un principi sasaucas arī ar citu jomu vidēja termiņa politiskās plānošanas dokumentiem – tādiem kā „Nacionālās industriālās politikas pamatnostādnes 2014.-2020.gadam” un „Transporta attīstības pamatnostādnes 2014.-2020.gadam”.

ES politiskās plānošanas dokumentu jomā ar Pamatnostādnēm ir saistīti gan vidēja, gan ilga plānošanas perioda dokumenti, tādi kā: „Enerģētikas ceļvedis līdz 2050.gadam”, „Klimata un enerģijas mērķi konkurētspējīgai un drošai zema oglekļa ES ekonomikai līdz 2030. gadam”, „Eiropa 2020 – Stratēģija gudrai, ilgtspējīgai un integrējošai izaugsmei”, „Atjaunojamie energoresursi pēc 2020. gada — izaugsmes plāns”. Saistīto politiskās plānošanas dokumentu galveno uzstādījumu kopsavilkums apkopots tabulā.

**Sasaiste ar citiem plānošanas dokumentiem**

| *N.p.k.* | *Nosaukums* | *Kas un kad apstiprinājis* | *Darbības termiņš* | *Galvenie uzstādījumi* |
| --- | --- | --- | --- | --- |
|  | **ES politikas plānošanas dokumenti** | | |  |
| 1. . | Enerģētikas ceļvedis līdz 2050.gadam | EK paziņojums, 15.12.2011.  ES Padomes secinājumi | Līdz 2050.gadam | Līdz 2050. gadam samazināt emisijas 80%-95% salīdzinot ar 1990.gada līmeni. |
|  | Klimata un enerģijas mērķi konkurētspējīgai un drošai mazoglekļa ES ekonomikai līdz 2030. gadam. | EK paziņojums, 22.01.2014. | Līdz 2030.gadam | -Juridiski saistošs mērķis samazināt siltumnīcefekta gāzu (SEG) emisijas par 40 % salīdzinājumā ar 1990. gada līmeni.  -ES mērogā saistošs mērķis panākt, lai atjaunojamās enerģijas īpatsvars būtu vismaz 27 %, dalībvalstīm nav paredzēti obligāti mērķi.  -Uzlabota energoefektivitāte.  -ES ETS reforma.  -Uz konkurenci balstīta un droša energoapgāde par pieņemamām cenām.  -Ierosināta jauna pārvaldības sistēma,  -Jaunu indikatoru komplekts, lai nodrošinātu konkurētspējīgu un drošu energosistēmu. |
|  | Eiropa 2020 – Stratēģija gudrai, ilgtspējīgai un integrējošai izaugsmei  Pamatiniciatīva – Resursu ziņā efektīva Eiropa | EK paziņojums, 03.03.2012. | Līdz 2020.gadam | Iniciatīvas mērķis ir nodalīt ekonomikas izaugsmi no resursu un enerģijas izmantošanas, samazināt CO2 emisijas, palielināt konkurētspēju un sekmēt lielāku energoapgādes drošību. |
|  | Atjaunojamie energoresursi pēc 2020. gada — izaugsmes plāns | EK paziņojums, 08.06.2012. | Pēc 2020.gada | * pakāpeniski jālikvidē subsīdijas fosilajiem energoresursiem, * jāpārskata enerģijas nodokļi, lai pastiprinātu ieguldījumus zemas oglekļa emisijas tehnoloģijā, * pakāpeniski jāsamazina vai jāizbeidz atbalsts atjaunojamajiem energoresursiem, lai motivētu šo nozari ilgtermiņā kļūt spējīgākai konkurēt ar citiem enerģijas avotiem. * jāreformē arī dalībvalstu atbalsta programmas, lai sekmētu izmaksu samazināšanu. * ES jāstimulē vēja un saules enerģijas ražošana tur, kur to darīt ir lētāk. |
|  | Konkurētspējīgas, ilgtspējīgas un drošas enerģijas stratēģija | EK paziņojums, 10.11.2010. |  | Mērķis ir definēt – kā mainīt veidu kā Eiropā enerģija tiek ražota un patērēta. Stratēģija ir strukturēta ņemot par pamatu piecas prioritātes:   * ierobežot Eiropā enerģijas patēriņu, * izveidot integrētu iekšējo tirgu; * stiprināt lietotājus un sasniegt augstāko drošības un drošuma līmeni; * paplašināt Eiropas vadošo lomu enerģijas tehnoloģiju un inovāciju attīstībā; * stiprināt ES enerģijas tirgus ārējo dimensiju. |
|  | Eiropas energoapgādes drošības stratēģija | EK paziņojums, 28.05.2014. | Sākot no 2014.gada | Lai risinātu apgādes drošības problēmas, Komisija ir ierosinājusi veikt pasākumus vairākās nozīmīgās jomās:  - pabeigt iekšējā enerģijas tirgus izveidi un izveidot iztrūkstošos infrastruktūras savienojumus. Uzstādītās elektroenerģijas jaudas starpsavienojumiem 2030.g. palielināt mērķi līdz 15 %, (dalībvalstis jau ir apņēmušās līdz 2020. gadam nodrošināt starpsavienojumus 10 % apmērā);  - piegādātājvalstu un piegādes maršrutu dažādošana;  - ārkārtas situāciju un solidaritātes mehānismu nostiprināšana un kritiskās infrastruktūras aizsardzība.  - vietējās enerģijas ražošanas apjomu palielināšana.  - enerģētikas politikas saskaņošana starp dalībvalstīm un vienota nostāja ārējā enerģētikas politikā.  - energotehnoloģiju attīstīšana;  - energoefektivitātes uzlabošana. Tā kā ēku energopatēriņš veido 40 % no kopējā energopatēriņa un tās patērē vienu trešo daļu no izmantotajiem dabasgāzes resursiem, šis ir ļoti nozīmīgs sektors. |
| 1. A | Eiropas Parlamenta un Padomes 2009. gada 23. aprīļa direktīva 2009/28/EK par atjaunojamo energoresursu izmantošanas veicināšanu un ar ko groza un sekojoši atceļ Direktīvas 2001/77/EK un 2003/30/EK (Direktīva 2009/28/EK) | Direktīva | Spēkā no 2009.gada 25.jūnija | Direktīva izstrādāta nolūkā radīt Eiropas Savienības dalībvalstīs kopēju ietvaru atjaunojamo energoresursu izmantošanai, nosakot obligātus mērķus Eiropas Savienības kopējam atjaunojamo energoresursu īpatsvaram energoresursu gala patēriņā un transporta degvielas patēriņam. |
|  | Eiropas Parlamenta un Padomes 2012.gada 25.oktobra Direktīva 2012/27/ES par energoefektivitāti, ar ko groza Direktīvas 2009/125/EK un 2012/30/ES, un atceļ Direktīvas 2004/8/EK un 2006/32/EK | Direktīva | Spēkā no 2012.gada 25.oktobra | Direktīva izveido kopēju pasākumu klāstu, lai veicinātu energoefektivitāti:   * Nacionālo energoefektivitātes mērķu aprēķināšanas kārtība; * Ēku ilgtermiņa stratēģijas sagatavošana; * Energoefektivitātes pienākumu shēmas izveidošanu; * Normas energopakalpojumu attīstībai; * Sabiedrības izglītošanas pasākumus. |
|  | **Latvijas politikas plānošanas dokumenti** | | | |
|  | „Latvijas Ilgtspējīgas attīstības stratēģija līdz 2030.gadam”, (turpmāk – Latvija 2030) | MK, 10.06.2010.  Saeima – 10.06.2010 | Līdz 2030.gadam | * Enerģētiskā drošība un neatkarība, samazināt energoatkarību – (neto energoresursu imports/ bruto iekšzemes enerģijas patēriņš plus bunkurēšana, %) zem 50%. * Atjaunojamo energoresursu izmantošana un inovācija, palielināt atjaunojamo energoresursu īpatsvaru bruto enerģijas galapatēriņā vismaz līdz 50%; * Energoefektivitātes pasākumi, energointensitāte ekonomikā (bruto iekšzemes enerģijas patēriņš pret IKP, kg naftas ekvivalenta uz 1000 EUR??? no IKP) 2030.g. nedrīkst pārsniegt 150. |
|  | Informatīvais ziņojums „Latvijas Enerģētikas ilgtermiņa stratēģija 2030 – konkurētspējīga enerģētika sabiedrībai” | MK, 28.05.2013. | Līdz 2030.gadam | Galvenie mērķi 2030.gadam.  Galvenais mērķis - Konkurētspējīga ekonomika, palielināt apstrādes rūpniecības daļu kopējā ekonomikā līdz 20%.  Apakšmērķi:   * Ilgtspējīga enerģētika – līdz 2030.gadam vidējais siltumenerģijas patēriņš apkurei jāsamazina par 50% pret (kura gada??) rādītāju, kas ar klimata korekciju ir aptuveni 200 kWh/m2 gadā (2009. gadā – 202 kWh/m2) un nodrošināt 50% AER īpatsvaru bruto enerģijas patēriņā (indikatīvs mērķis); * Energoapgādes drošības paaugstināšana - par 50% samazināt enerģijas un energoresursu importu no esošajiem trešo valstu piegādātājiem, salīdzinot ar 2011. gadu., |
|  | Latvijas nacionālā reformu programma „ES 2020”stratēģijas īstenošanai | 2011.gada 26.aprīļa MK protokols, TA –1013, Nr.27, 34.§, | Līdz 2020.gadam | Energoefektivitātes palielināšana, enerģijas ietaupījuma mērķis 2020.gadā 0,433 (bez pārveidošanas sektora), 0,668 Mtoe (ieskaitot pārveidošanas sektoru).   * Mājokļu siltināšana, * Energoefektivitātes paaugstināšana sabiedriskās un ražošanas ēkās, * Efektīvas apgaismojuma infrastruktūras ieviešana pašvaldību publiskajās teritorijās, * Energoefektivitātes paaugstināšana siltumenerģijas ražošanā, * Energoefektivitātes paaugstināšana transporta sektorā,   No atjaunojamiem energoresursiem saražotās enerģijas īpatsvars kopējā enerģijas bruto galapatēriņā – 2020.gadā 40%.   * Tiesiskās bāzes sakārtošana, * Finanšu resursu pieejamības nodrošināšana atjaunojamās enerģijas ražošanai, * Biodegvielas izmantošanas veicināšana transporta sektorā,   SEG emisiju samazināšana: ierobežot valsts kopējās SEG emisijas, lai 2020.g. tās nepārsniegtu 12,19 Mt CO2 ekvivalenta; ne-ETS nozarēs SEG emisiju pieaugums nedrīkst pārsniegt 17% salīdzinot ar 2005.gadu; ETS nozarēm kopīgs ES mērķis ir samazināt 21% pret 2005.gadu.   * Ne-ETS nozaru emisiju ierobežošana * Pētniecība, inovācijas, sabiedrības informēšana. |
| 12. | Nacionālās industriālās politikas pamatnostādnes 2014.-2020.gadam | MK, 28.06.2013. | 2014.-2020. | Mērķis – veicināt ekonomikas strukturālās izmaiņas par labu preču un pakalpojumu ar augstāku pievienoto vērtību ražošanai, t.sk. rūpniecības lomas palielināšanai, rūpniecības un pakalpojumu modernizācijai un eksporta sarežģītības attīstībai.  Rezultatīvie rādītāji – apstrādes rūpniecības īpatsvars IKP 2020.gadā sasniedz 20% (2011.g. – 14,1%; 2017.g. – 17,4%). |
| 13. | Transporta attīstības pamatnostādnes 2014.-2020.gadam | MK, 27.12.2013. | 2014.-2020. | Mērķis – konkurētspējīga, ilgtspējīga, komodāla transporta sistēma, kas nodrošina augstas kvalitātes mobilitāti, efektīvi izmantojot resursus, t.sk. ES fondus.  Prioritātes līdz 2020.gadam –   * Dzelzceļa elektrifikācija, politikas rezultāts – par 20% palielināts elektrificēto dzelzceļa līniju garums; CO2 izmešu samazinājums dzelzceļa kravu pārvadājumos 60% attiecībā pret 2012.gadu. |
|  | Latvijas Nacionālais attīstības plāns 2014.-2020.gadam | Saeima, 20.12.2012. | 2014.-2020. | Nodrošināt tautas saimniecībai nepieciešamo energoresursu ilgtspējīgu izmantošanu, veicinot resursu tirgus pieejamību, sektoru energointensitātes un emisiju intensitātes samazināšanos un vietējo atjaunojamo energoresusrsu īpatsvara palielināšanos kopējā patērētajā apjomā, fokusējoties uz konkurētspējīgām enerģijas cenām.  Energoefektivitāte – enerģijas patēriņš iekšzemes kopprodukta radīšanai (kg naftas ekvivalenta uz 1000EUR no IKP) - 280;   * pašvaldību energoplānu izstrāde, * energoefektivitātes programmas valsts, pašvaldību un dzīvojamo ēku energoefektivitātei, * inovatīvu enerģētikas un energoefektivitātes tehnoloģiju attīstība, * energoefektivitātes veicināšana centralizētajā siltumapgādē.   AER – no AER saražotās enerģijas īpatsvars kopējā bruto enerģijas galapatēriņā vismaz 40% 2020.g.:   * pāreja uz AER transportā un nepieciešamās infrastruktūras nodrošināšana, * AER izmantošana enerģijas ražošanā   Energoatkarība – neto energoresusrsu imports/bruto iekšzemes enerģijas patēriņš plus bunkurēšana (%) – 1,13.   * Energoinfrastruktūras tīklu attīstība   Tautsaimniecības siltumnīcefekta gāzu emisiju intensitāte ( t CO2 ekvivalenta/ uz 1000 LVL no IKP) – 1,13. |